钦定古今图书集成/明伦汇编/氏族典/第294卷 > 方良永
## 钦定古今图书集成/明伦汇编/氏族典/第294卷 > 方良永

按《明外史方良永传》：“良永，字寿卿，莆田人。举弘治三
年进士。督逋两广，峻却馈遗。还授刑部主事，进员外
郎，擢广东佥事。正德初，父丧除，待铨阙下。外官朝见
毕，必谒刘瑾。鸿胪导良永诣左顺门，叩头毕，令东向
揖瑾，良永竟出。瑾怒，及吏部除良永河南抚民佥事，
中旨勒致仕。瑾诛，起湖广副使。寻擢广西按察使，迁”
山东右布政使，旋调浙江，改左。良永念母老，恐中祸，
三疏乞休去。世宗即位，中外交荐，拜右副都御史，抚
治郧阳。以母老，再疏乞终养。久之，母卒。服除，以故官
巡抚应天。即家赐敕。至衢州疾。连疏乞致仕，未报，遽
归。卒，谥“简肃。”弟良节，官广东左布政使，亦有治行。子
重杰，举于乡，以孝闻。